Hibiscus elatus

Hibiscus elatus, synonym for Talipariti elatum, er eit tre kjent som blue mahoe eller majó azul, og som høyrer til kattostfamilien, Malvaceae. Det er nasjonaltreet til Jamaica.

 Utbreiing 
Hibiscus elatus høyrer heime på dei karibiske øyane Cuba, Jamaica, Dei amerikanske Jomfruøyane og Puerto Rico.Hibiscus elatus Sw.  I våtare område veks det i fleire høgder, opp til 1200 meter, og blir ofte brukt i skogplanting. 

 Skildring 
høgre|mini|Blome på eit tre i Havana på Cuba.
Treet har rett stamme, breie grøne blad og hibiskus-aktige blomar. Det veks ganske raskt, ofte til ei høgd på 20 meter eller meir. Blomen endrar farge etterkvart som han mognar, og går frå lysegul til oransje, raud og til slutt karmosin.

Namnet «mahoe» er avleidd frå eit karibisk ord. «Blue» viser til dei blå-grøne strekane i polert tre frå dette treet, som gjev det ein særskild utsjånad.

 Bruk 
Hibiscus elatus er rekna som eit vakkert og haldbart trevirke som blir brukt til å lage møblar og til å lage dekorative gjenstandar som rammer, skåler og utskjeringar.

Borken er blitt brukt til å laga reimer og belte.Hamel, 1827

Trevirket har musikalsk kvalitet, og har tradisjonelt blitt brukt til å laga cuatro, ein type lutt. Fine skrin, møblar, inkrustering, golv, detaljer, dreidde gjenstandar, smykkeskrin, skulpturar og brettspel er blitt laga av mahoetre. Det er blitt nytta av arkitektar, møbelsnikkarar, designarar, kunstnarar og hobbysnikkarar. Treet har fine pusse- og dreiekvalitetar, og det har ein naturleg glans som kjem tydeleg fram når det er finpussa; det er variegert med purpur, metallblå og olivenfargar, ofte med blålege strekar. I nokre tømmertypar kan det vera grå, grøne, svarte, blå og lilla fargar som alle finst saman i eit lite stykke. Veksttilhøve kan vera årsaka til fargevariasjonane, men dette er ikkje blitt bevist.

Kjelder

Denne artikkelen bygger på «Hibiscus elatus» frå ,  den 29. september 2025.  

 Bakgrunnsstoff 


Kategori:Kattostfamilien
Kategori:Plantar på Cuba
Kategori:Plantar på Jamaica
Kategori:Plantar på Dei amerikanske Jomfruøyane
Kategori:Plantar på Puerto Rico